cyanic-selkie/wikianc huggingface dataset:
Ανάπτυξη/Υπέρ!
Στις εκλογές του Ευρωπαϊκού Κοινοβουλίου του 2019, η συμμαχία έλαβε μία από τις οκτώ έδρες που διατέθηκαν στη Λετονία, με εκλεγμένο τον πολιτικό επιστήμονα Ιβάρς Ιτζάμπς Ο Ιτζάμπς δεν ήταν τότε μέλος ενός εκ των κομμάτων που απαρτίζουν τη συμμαχία, αν και είχε δηλώσει ότι θα εκπροσωπήσει το ευρωπαϊκό κόμμα ΣΦΔΕ. Ο Ιτζάμπς, καθώς και ο αναπληρωτής πρωθυπουργός και υπουργός Άμυνας Αρτίς Παμπρίκς εντάχθηκαν στο Για ανάπτυξη της Λετονίας τον Οκτώβριο του 2019.
Ακαμάτρα Ικαρίας
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της κοινότητας Ακαμάτρας του νομού Σάμου. Το 1924 προσαρτήθηκε στην κοινότητα Ευδήλου και το 1925 στην κοινότητα Δάφνης. Με το ΦΕΚ 244Α - 04/12/1997, αποσπάστηκε από την κοινότητα Δάφνης και προσαρτήθηκε στον δήμο Ευδήλου. Με το ΦΕΚ 87Α - 07/06/2010, αποσπάστηκε από τον δήμο Ευδήλου και προσαρτήθηκε στον δήμο Ικαρίας.
Χόλμγκερ Κνούτσον
Μαζί με τη μερίδα των Φόλκουνγκς (Folkungs), ο Χόλμγκερ έκανε μία ανεπιτυχή προσπάθεια για το στέμμα το 1247. Η μάχη της Σπαρσάτρα έλαβε χώρα στο Ούπλαντ βόρεια του Ένκεπινγκ, μεταξύ των δυνάμεων με επικεφαλής τον Μπίργκερ γιαρλ, και των επαναστατών με επικεφαλής τον Χόλμερ. Σύμφωνα με το Χρονικό του Έρικ (Erikskrönikan), μετά την ήττα στη μάχη, ο Χόλμγκερ κατέφυγε στο Γκάστικλαντ, αλλά αιχμαλωτίστηκε, προσήχθη γρήγορα σε δίκη και αποκεφαλίστηκε το 1248.
Σχέσεις Αιγύπτου και Ελλάδας
Συνεργασία
μικρογραφία|233x233εσ|Η αιγυπτιακή πρεσβεία στην Αθήνα. Τα δύο κράτη συνεργάζονται στους τομείς του εμπορίου, της ναυτιλίας, της ενέργειας, του πολιτισμού και του τουρισμού, με την Ελλάδα να είναι ο τέταρτος μεγαλύτερος επενδυτής της Ευρώπης στην Αίγυπτο, με πάνω από 208 ελληνικές εταιρείες να δραστηριοποιούνται στην αγορά της Αιγύπτου, ενώ η Αίγυπτος είναι ο έκτος μεγαλύτερος εμπορικός εταίρος της Ελλάδας.
Τριμερής σύνοδος κορυφής στο Κάιρο μεταξύ Αιγύπτου, Κύπρου και Ελλάδας (2014)
Ο Αιγύπτιος ηγέτης Αμπντέλ Φατάχ αλ Σίσι, ο Κύπριος Πρόεδρος Νίκος Αναστασιάδης και ο Έλληνας Πρωθυπουργός Αντώνης Σαμαράς πραγματοποίησαν μια τριμερή σύνοδο κορυφής στο Κάιρο στις 8 Νοεμβρίου του 2014, όπου οι ηγέτες των τριών χωρών αντιμετώπιζαν τα εκκρεμή ζητήματα στην περιοχή της Μέσης Ανατολής και της Ανατολικής Μεσογείου, και οι τρεις αρχηγοί κρατών και κυβερνήσεων συμφώνησαν να εντείνουν τη συνεργασία μεταξύ των τριών χωρών στην οικονομία, την ασφάλεια, τον τουρισμό και την ενέργεια, καθώς και τον καθορισμό των κοινών θαλάσσιων συνόρων και την ΑΟΖ στη Μεσόγειο Θάλασσα.
Τριμερής σύνοδος κορυφής στη Λευκωσία, μεταξύ Κύπρου, Αιγύπτου και Ελλάδας (2015)
Σε λιγότερο από μισό χρόνο από την πρώτη τριμερή σύνοδο κορυφής, μια νέα υψηλού επιπέδου κορυφή πραγματοποιήθηκε στη Λευκωσία, στις 29 Απριλίου του 2015, μεταξύ των επικεφαλής των κυβερνήσεων της Κύπρου, της Αιγύπτου και της Ελλάδας. Στη σύνοδο κορυφής της Λευκωσίας, ο Κύπριος πρόεδρος Νίκος Αναστασιάδης, ο πρόεδρος της Αιγύπτου Αμπντέλ Φατάχ αλ Σίσι και ο Έλληνας πρωθυπουργός Αλέξης Τσίπρας, επιβεβαίωσαν τη βούληση για να ενισχύσουν περαιτέρω τη συνεργασία μεταξύ των τριών χωρών και συμφώνησαν για περαιτέρω συνεργασία σε θέματα που αφορούν τους διεθνείς οργανισμούς, καθώς και μεταξύ των τριών χωρών. Ανάμεσα στα θέματα που συζητήθηκαν είναι η ανάπτυξη των κοιτασμάτων υδρογονανθράκων στην Ανατολική Μεσόγειο, κατά μήκος των θαλάσσιων συνόρων μεταξύ των δύο χωρών τους Αποκλειστικές Οικονομικές Ζώνες.
Ανθρακινόνη
Η ανθρακινόνη, που ονομάζεται επίσης 9,10-ανθρακενοδιόνη, είναι αρωματική οργανική ένωση με χημικό τύπο. Έχει διάφορα ισομερή και ο όρος, ανθρακινόνη αναφέρεται στο ισομερές, 9,10-ανθρακινόνη (IUPAC: 9,10-διοξοανθρακένιο), όπου οι κετο- ομάδες βρίσκονται στον κεντρικό δακτύλιο.
Αντιδράσεις
Η σουλφόνωση με θειικό οξύ δίνει ανθροκινον-1-σουλφονικό οξύ, το οποίο αντιδρά με χλωρικό νάτριο για να δώσει τελικά την 1-χλωροανθακινόνη.
Αληθινή Δημοκρατία Τώρα
thumb|Από τη συγκέντρωση της 15ης Μαΐου Το κίνημα Αληθινή Δημοκρατία Τώρα ¡Democracia Real YA! (Real Democracy Now!), επίσης αποκαλούμενο Plataforma Democracia Real Ya!, είναι οργάνωση πολιτών που ξεκίνησε τον Ιανουάριο του 2011 στην Ισπανία και η οποία στις 15 Μαΐου εκκίνησε το πολιτικό κίνημα των ισπανικών διαδηλώσεων του 2011, οι οποίες έγιναν παγκόσμια γνωστές και άντλησαν την έμπνευσή τους από την Αραβική Άνοιξη 2010-2011 που ξεκίνησε με την εξέγερση της Τυνησίας και την αντίστοιχη Αιγυπτιακή. Η εξέγερση συγκρίθηκε με τον Μάη του 1968. Στο κίνημα Αληθινή Δημοκρατία συγχωνεύτηκαν 200 μικρότερες οργανώσεις.
Κ. Καρθαίος
Ο '''Κ. Καρθαίος''' (1878-1955) ήταν Έλληνας ποιητής και μεταφραστής.
Βιογραφικό
Συμμετείχε στην επιτροπή σύνταξης της Νεοελληνικής Γραμματικής, το 1941, επικεφαλής της οποίας ήταν ο Μανώλης Τριανταφυλλίδης.
Κύπελλο Γ΄ κατηγορίας και Επίλεκτης κατηγορίας ΣΤΟΚ 2021-22
Σύστημα διεξαγωγής
Στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Μοντγκόμερι (Αλαμπάμα)
Γεωγραφία
Το Μοντγκόμερι βρίσκεται στις συντεταγμένες 32.36167°N, -86.27917°W. Σύμφωνα με το Γραφείο Απογραφής των ΗΠΑ, η πόλη έχει συνολική έκταση 405 τ.χλμ., από τα οποία 402 τ.χλμ. είναι ξηρά και 2,1 τ.χλμ. (0,52%) είναι υδάτινες περιοχές. Η πόλη έχει χτισθεί σε κυλιόμενο έδαφος σε υψόμετρο περίπου 67 μ. πάνω από το επίπεδο της θάλασσας
Αγγουράκι τουρσί
Αγγουράκι τουρσί, γνωστό και ως πίκλα, είναι αγγούρι που έχει γίνει τουρσί σε άλμη, ξύδι, ή άλλο διάλυμα και έχει αφεθεί να ζυμωθεί για κάποιο χρονικό διάστημα, είτε βυθίζοντας τα αγγούρια σε όξινο διάλυμα είτε ξινίζοντάς τα με γαλακτοζύμωση. Τα αγγουράκια τουρσί αποτελούν συχνά μέρος των μικτών τουρσιών.
Μήθυμνα (εφημερίδα)
Πηγές
Κατηγορία:Πρώην εφημερίδες στην ελληνική γλώσσα
Μηνάς Αβραμίδης
Εξωτερικοί σύνδεσμοι
Αβραμιδης, Μηνας
Λεπιδοτευθίς
Εξωτερικοί σύνδεσμοι
Λεπιδοτευθι
Φίλιππος Γουλιέλμος του Βρανδεμβούργου-Σβετ
Βιογραφία
Ήταν ο τρίτος γιος του Φρειδερίκου-Γουλιέλμου εκλέκτορα του Βρανδεμβούργου και της Λουίζας-Ενριέττας των Νασσάου, κόρης του Φρειδερίκου-Ερρίκου πρίγκιπα της Οράγγης.
Θέρμες του Καρακάλλα
Ιστορία
Από το καλοκαίρι του 1937 η Όπερα της Ρώμης εγκαινίασε μια θερινή σεζόν παραστάσεων στο εσωτερικό του αρχαιολογικού χώρου. Οι παραστάσεις αυτές συνεχίζονται μέχρι τις μέρες μας, με μόνη διακοπή την περίοδο του Β' παγκοσμίου Πολέμου και το διάστημα 1993-2003, όταν έγιναν εκτεταμένες εργασίες συντήρησης. Ύστερα από αυτές τις εργασίες, ο χώρος των παραστάσεων μεταφέρθηκε στον περίβολο του αρχαιολογικού χώρου και μειώθηκαν οι θέσεις των θεατών σε 3.500 από 8.000 που ήταν τα προηγούμενα χρόνια, όταν χρησιμοποιούσαν τον χώρο του caldarium.
Εξωτερικοί σύνδεσμοι
Καρακαλα Κατηγορία:Λουτρά Κατηγορία:Αθλητικές εγκαταστάσεις Θερινών Ολυμπιακών Αγώνων 1960 Κατηγορία:Αξιοθέατα στην Ιταλία Κατηγορία:Ρωμαϊκά κτίρια και κατασκευές στην Ιταλία
Ερατώ Αλακιοζίδου
Τα πρώτα χρόνια
Η Ερατώ Αλακιοζίδου γεννήθηκε στις 20 Μαΐου 1971 στη Θεσσαλονίκη και ξεκίνησε την ενασχόλησή της με τη μουσική σε ηλικία 6 ετών.Έλκει την καταγωγή της από τη Μικρά Ασία.
Καλλιτεχνική Δραστηριότητα στην Ελλάδα και στο εξωτερικό
Διατηρεί μια πολυπεπίδεδη δραστηριότητα σε διάφορους τομείς της σύγχρονης  δημιουργίας. Ασχολείται ενεργά με ερμηνείες σύγχρονων έργων, με την διερεύνηση θεματικών ενοτήτων ως προς το ρεπερτόριο, εκπαιδευτικά προγράμματα, έρευνα, παιδαγωγικά πρότζεκτ, εκδόσεις, αρθρογραφία, καλλιτεχνικές διοργανώσεις και παραγωγές ενώ το ενδιαφέρον της τα τελευταία χρόνια εστιάζεται στο ρεπερτόριο μουσικής δωματίου  συνθετών της Ρώσικης Πρωτοπορίας αλλά και άλλων σημαντικών Ευρωπαϊκών σχολών και νέων συνθετών.
Μουσικά Σύνολα
Από το 2000- 2010 υπήρξε ιδρυτικό μέλος και Καλλιτεχνική Διευθύντρια του κουαρτέτου Tangos a Cuatro με έντονη καλλιτεχνική δραστηριότητα και δύο δισκογραφικές παραγωγές, δίνοντας έμφαση στο ρεπερτόριο του tango αλλά της σύγχρονης μουσικής δημιουργίας.
Εργασία
Διετέλεσε μέλος του Δ.Σ του Συλλόγου Αποφοίτων Ωδείων Θεσσαλονίκης, του Συλλόγου Καθηγητών Κ.Ω.Θ .Είναι συνεργάτης της Ιταλικής AMS.
Από το 2020 αναλαμβάνει την Καλλιτεχνική Διεύθυνση του Δημοτικού Ωδείου Πυλαίας-Χορτιάτη
Έχει ηχογραφήσει για την Protasis Productions, Subways Music, Ankh Productions ενώ από το 2017 ηχογραφεί για την Odradek Records και απο το 2022 για την Da Vinci Records.
Παρασιτικός δίδυμος
Διαδικασία ανάπτυξης
Τα μονοζυγωτικά δίδυμα προέρχονται από ένα μόνο γονιμοποιημένο ωάριο που χωρίζεται στα δύο λίγο μετά τη γονιμοποίηση. Το αποτέλεσμα είναι να δημιουργηθούν δύο ξεχωριστά έμβρυα. Εάν το ωάριο δεν αποχωριστεί πλήρως, προκύπτουν τα συζευγμένα δίδυμα.
Στάδιο Αρκαδίας
Στην τοπική κοινότητα Σταδίου ανήκουν τα χωριά Άγιος Σώστης και Άκρα και οι μικροί οικισμοί Σβωλαίικα και Πυργαίικα. Η μητροπολιτική εκκλησία του χωριού είναι έργο των αρχών του εικοστού αιώνα, σε ρυθμό σταυροειδούς μετά τρούλου. Άλλες αξιόλογες εκκλησίες είναι του Αγίου Κωνσταντίνου και της Ζωοδόχου Πηγής στον Άγιο Σώστη, δίπλα στο αρχαίο Ιερό της Δήμητρας και της Κόρης.
Φρειδερίκος Ερρίκος του Βρανδεμβούργου-Σβετ
Βιογραφία
Ήταν ο δευτερότοκος γιος του Φιλίππου-Γουλιέλμου μαργράβου του Βρανδεμβούργου-Σβετ και της Ιωάννας-Καρλόττας, κόρης του Ιωάννη-Γεωργίου Β΄ πρίγκιπα του Άνχλατ-Ντεσσάου.
Παραπομπές
Κατηγορία:Οίκος των Χοεντσόλερν
Αβράμιος ο Κιδυναίος
Σύμφωνα με το Συναξάριο, μία εβδομάδα μετά τον γάμο του εγκατέλειψε τη σύζυγό του και κατέφυγε στην έρημο της Οσροηνής, όπου έζησε ως αναχωρητής. Η φήμη του ως πνευματικού καθοδηγητή εξαπλώθηκε σύντομα μέχρι την πρωτεύουσα, τόσο ώστε ο επίσκοπος Εδέσσης επισκέφθηκε τον Αβράμιο και του εμπιστεύθηκε τον εκχριστιανισμό των κατοίκων της κωμοπόλεως Μπεθ-Κιδυνά, οι οποίοι παρέμεναν ειδωλολάτρες. Στον ελληνικό Βίο του ασκητή, το Μπεθ-Κιδυνά αναφέρεται ως «Ταινία». Μετά την επιτυχία της μεταστροφής των κατοίκων του στον Χριστιανισμό, ο Αβράμιος αποσύρθηκε και πάλι στην έρημο.
Εξωτερικοί σύνδεσμοι
Κατηγορία:Άγιοι της Ορθόδοξης Εκκλησίας Κατηγορία:Ιεραπόστολοι Κατηγορία:Χριστιανοί άγιοι του 4ου αιώνα
Αβραάμ μπαρ Χίγια Σαβασόρντα
Το επιστημονικό έργο του
Ο Αβραάμ μπαρ Χίγια συνέγραψε και δύο θρησκευτικά έργα, περί του Ιουδαϊσμού και της εβραϊκής Βίβλου (Τανάκ): το Hegyon ha-Nefesh (= «Αναλογισμός της ψυχής») επί της μετανοίας και το Megillat ha-Megalleh (= «Ειλητάριο του Αποκαλύπτοντος») επί της απολυτρώσεως του εβραϊκού λαού. Το δεύτερο μεταφράσθηκε εν μέρει στη λατινική τον 14ο αιώνα υπό τον τίτλο Liber de redemptione Israhel. Ακόμη ωστόσο και αυτά τα θρησκευτικά έργα εμπεριέχουν επιστημονικές και φιλοσοφικές σκέψεις. Το Megillat ha-Megalleh περιέχει ταυτοχρόνως και αστρολογικά δεδομένα, με ένα ωροσκόπιο των ευμενών και δυσμενών ημερών. Ο Αβραάμ μπαρ Χίγια προέβλεψε εδώ ότι ο Μεσσίας θα εμφανιζόταν στο έτος 5118 από κτίσεως Κόσμου, δηλαδή το 1358 μ.Χ..
Πάνδροσος Ροδόπης
Η Πάνδροσος είναι ημιορεινό χωριό της Θράκης στην Περιφερειακή Ενότητα Ροδόπης.
Βενεδίκτη Χβίντε
Προβλήματα χρονολογίας
Η παντελής σιωπή των πηγών για τις συζύγους του Σβέρκερ Β΄ οδήγησε σε μία εναλλακτική χρονολογία των γάμων. Έχει προταθεί ότι η Ίνγεγέρδη ήταν στην πραγματικότητα η πρώτη του σύζυγος, η οποία τον συνέδεσε με τον ισχυρό Οίκο του Μπγιέλμπο στο Έστεργκετλαντ. Ο πατέρας της Ινγεγέρδης, jarl Μπίργκερ Μπρόσα, ήταν πιθανώς καθοριστικός στη διευθέτηση της ειρηνικής διαδοχής το 1195/96, όταν ο Σβέρκερ Α΄ ενθρονίστηκε μετά το τέλος του δολοφόνου του πατέρα του Κνούτου Α΄. Από την άλλη πλευρά, ο Σβέρκερ Α΄ μπόρεσε να συγκεντρώσει ισχυρή υποστήριξη από τους Δανούς πεθερούς του, όταν προσπάθησε να πάρει πίσω το βασίλειό του από τον γιο τού Κνούτου Α΄, Έρικ Ι΄ το 1208. Αυτή η υποστήριξη θα ήταν πιο φυσιολογική, αν ο Σβέρκερ Α΄ ήταν νυμφευμένος με τη Βενεδίκτη αυτή τη στιγμή.
Ριχάρδος της Κορνουάλης
Συμμετοχή στη Β΄ Σταυροφορία των Βαρόνων
Τον Μάρτιο του 1231 ο Ριχάρδος παντρεύτηκε την Ισαβέλλα Μαρσάλ την πλούσια χήρα του κόμη του Γκλόστερ, ο γάμος τον έφερε σε αντίθεση με τον αδελφό του Ερρίκο Γ΄ ο οποίος φοβόταν την οικογένεια Μαρσάλ επειδή ήταν πλούσια, ισχυρή και πολλές φορές ερχόταν σε συγκρούσεις μαζί του. Ο Ριχάρδος έγινε θετός πατέρας των έξι παιδιών της Ισαβέλλας από τον πρώτο της σύζυγο. Την ίδια εποχή απέκτησε την κύρια κατοικία του στο κάστρο Βάλλινγκφορντ στο Μπέρκσαϊρ (σημερινό Όξφορντσαϊρ) και σπατάλησε πολύ χρόνο για την επέκταση του, απέκτησε με την Ισαβέλλα 4 παιδιά αλλά μόνο ο ένας γιος Ερρίκος του Αλμαίν επέζησε. Ο Ριχάρδος ήρθε σε σύγκρουση με τον Σιμόν του Μοντφόρντ γι' αυτό έκανε νέα επανάσταση κατά του αδελφού του (1238) όταν αποφάσισε να παντρέψει την αδελφή τους Ελεονόρα του Λέστερ με τον Σίμον αλλά υποχώρησε όταν πήρε πλούσια δώρα. Η Ισαβέλλα στην επιθανάτιο κλίνη της (1240) του ζήτησε να τη θάψει με τον πρώτο σύζυγό της στο Τιούκσμπουρι. Ο Ριχάρδος την έθαψε στο αββαείο του Μπωλιέ, όμως σαν ένδειξη σεβασμού στη μνήμη της έστειλε την καρδιά της στο Τιούκσμπουρι.
Οικογένεια
Με την τρίτη σύζυγο του Βεατρίκη του Φάλκενμπουρκ (Κάιζερκαουτερν, 16 Ιουνίου 1269) δεν απέκτησαν παιδιά. Η Βεατρίκη ήταν κόρη του Ντήτριχ Α΄, κόμη του Φάλκενμπουρκ ήταν μόλις 16 ετών, όταν παντρεύτηκε και μια από τις ωραιότερες γυναίκες στην εποχή της· πέθανε στις 17 Οκτωβρίου 1277 και τάφηκε στην Αγία Τράπεζα της εκκλησίας του Γκρέι Φρίαρς στην Οξφόρδη.
Άλφρεντ Ρεντλ
Έργο στην αντι-πληροφόρηση
Μέχρι το 1907 ο Ρεντλ είχε γίνει επικεφαλής του τμήματος αντι-πληροφόρησης του Γραφείου Πληροφοριών. Προωθούμενος στο βαθμό του συνταγματάρχη, ο Ρεντλ βελτίωσε σημαντικά τις μεθόδους που χρησιμοποίησε η Αυστροουγγρική υπηρεσία αντι-κατασκοπείας, εισάγοντας τεχνολογικές καινοτομίες όπως η χρήση φωτογραφικών μηχανών και πρωτόγονων συσκευών εγγραφής, δημιουργώντας ταυτόχρονα μια βάση δεδομένων με αρχεία δακτυλικών αποτυπωμάτων ατόμων σημασίας. Ωστόσο, την ίδια στιγμή, ο ίδιος ο Ρεντλ έγινε κατάσκοπος για τη Ρωσία και η επακόλουθη έκθεσή του οφείλεται σε μεγάλο βαθμό στις βελτιώσεις που είχε αναπτύξει ο ίδιος.
Πετροπούλι Ικαρίας
Το Πετροπούλι είναι οικισμός στην Ικαρία. Διοικητικά ανήκει στον δήμο Ικαρίας της Περιφερειακής Ενότητας Ικαρίας. Σύμφωνα με την απογραφή του 2011, έχει 37 κατοίκους.
Παραπομπές
Κατηγορία:Χωριά της Ικαρίας Κατηγορία:Δήμος Ικαρίας
Αμπελάκι Ρεθύμνης
Γενικά και ιστορικά στοιχεία
Το ίδιο έτος υπήχθη στον οθωμανικό δήμο Χρωμοναστηρίου ενώ η απογραφή του 1881 βρήκε στο Αμπελάκι 232 κατοίκους, από τους οποίους οι 141 ήταν Τουρκοκρητικοί και οι 91 Έλληνες. Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στο χωριό ζούσαν τριάντα τουρκικές οικογένειες και είκοσι ελληνικές.
Αξιοθέατα
Στα δυτικά του Αμπελακίου βρίσκονται τα υπολείμματα πύργου και πολεμιστρών καθώς και υπολείμματα πύργων της βενετικής περιόδου που χρησίμευαν ως παρατηρητήρια. Άλλα αξιοθέατα του οικισμού είναι ο αναγεννησιακού ρυθμού ναός της Παναγίας που κτίστηκε επί βενετοκρατίας και διαθέτει καμπαναριό του 1808 και ο ναός του Δεσπότη Χριστού.
Ανατολική επαρχία (Σαουδική Αραβία)
Γεωγραφία
Βρίσκεται στην Ανατολική Περιφέρεια της Σαουδικής Αραβίας και συνορεύει δυτικά με τις επαρχίες Νατζράν, Ριάντ, στα νότια με τα Ηνωμένα Αραβικά Εμιράτα, το Ομάνκαι την Υεμένη, και βόρεια συνορεύει με την επαρχία Βόρεια Σύνορα, το Ιράκ και το Κουβέιτ. Ανατολικά συνορεύει με το Κατάρ και βρέχεται από τον Περσικό Κόλπο και πρωτεύουσα της είναι το Νταμάμ, μια πόλη 769.000 κατοίκων. Τα κυβερνεία είναι τα ακόλουθα:
Χριστιανός Λουδοβίκος του Βρανδεμβούργου-Σβετ
Βιογραφία
Το 1734 απεβίωσε στο Μάλχοβ του Βρανδεμβούργου σε ηλικία 57 ετών, άγαμος.
Εθνοσυνέλευση (Άγιος Χριστόφορος και Νέβις)
Νομοθετική εξουσία
Οι τροποποιήσεις στο σύνταγμα απαιτούν την υπερπλειοψηφία των δύο τρίτων στη Συνέλευση.
Επαρχία Τζιζάν
Γεωγραφία
Βρίσκεται στα νότια της Σαουδικής Αραβίας και συνορεύει στα βορειοανατολικά με την επαρχία Ασίρ, στα νότια με την Υεμένη, στα βόρεια με την επαρχία Μπαά και δυτικά βρέχεται από την Ερυθρά Θάλασσα. Πρωτεύουσα είναι η πόλη Τζιζάν και έχει 15 κυβερνεία παρόλο την μικρή έκταση του, και είναι τα ακόλουθα:
Βραβείο Βολφ Μαθηματικών
Εξωτερικοί σύνδεσμοι
Βολφ
Kia Sportage
Ανανεώσεις
Το 2014 υπέστη μια εμφανή ανανέωση, με κύριες αλλαγές τον πίνακα οργάνων στο εσωτερικό, την νέα κυψελοειδή γρίλια μπροστά και τα νέα πίσω φωτιστικά σώματα.
Εξωτερικοί σύνδεσμοι
Sportage Κατηγορία:Αυτοκίνητα SUV Κατηγορία:Νοτιοκορεατικά αυτοκίνητα
Ανοσία αγέλης
Προστασία ατόμων χωρίς ανοσία
Τα υψηλά επίπεδα ανοσίας σε μια ηλικιακή ομάδα μπορούν να δημιουργήσουν ανοσία αγέλης για άλλες ηλικιακές ομάδες. Ο εμβολιασμός ενήλικων κατά του κοκκύτη μειώνει τη συχνότητα εμφάνισης κοκκύτη σε βρέφη πολύ μικρά για εμβολιασμό, τα οποία διατρέχουν τον μεγαλύτερο κίνδυνο εμφάνισης επιπλοκών από την ασθένεια. Αυτό είναι ιδιαίτερα σημαντικό για τα στενά μέλη της οικογένειας, στα οποία αποδίδονται οι περισσότερες από τις μεταδόσεις σε μικρά βρέφη. Κατά τον ίδιο τρόπο, τα παιδιά που εμβολιάζονται κατά του πνευμονιόκοκκου μειώνουν την εμφάνιση πνευμονιοκοκκικών ασθενειών σε νεότερα, μη εμβολιασμένα αδέλφια τους. Ο εμβολιασμός των παιδιών κατά του πνευμονιόκοκκου και του ιού ρότα είχε ως αποτέλεσμα τη μείωση των σχετικών με αυτές τις λοιμώξεις εισαγωγών σε νοσοκομεία μεγαλύτερων παιδιών και ανηλίκων, οι οποίοι κανονικά δεν λαμβάνουν αυτά τα εμβόλια. Η γρίπη είναι πιο σοβαρή σε γηραιότερες παρά σε νεώτερες ηλικιακές ομάδες, αλλά τα εμβόλια κατά της γρίπης έχουν λιγότερη αποτελεσματικότητα σε αυτή τη δημογραφική ομάδα λόγω της εξασθένισης του ανοσοποιητικού συστήματος με την ηλικία. Η προτεραιοποίηση των παιδιών σχολικής ηλικίας για εμβολιασμό κατά της εποχικής γρίπης, η οποία είναι πιο αποτελεσματική από τον εμβολιασμό των γηραιότερων, έχει αποδειχθεί ότι δημιουργεί έναν ορισμένο βαθμό προστασίας για τους ηλικιωμένους.
Για τις σεξουαλικά μεταδιδόμενες λοιμώξεις, τα υψηλά επίπεδα ανοσίας σε ένα φύλο προκαλούν ανοσία αγέλης και στα δύο. Τα εμβόλια κατά των ΣΜΝ που απευθύνονται σε ένα φύλο οδηγούν σε σημαντική πτώση των ΣΜΝ και στα δύο, εάν η πυκνότητα εμβολιασμού στο στοχευόμενο φύλο είναι υψηλή. Η ανοσία αγέλης από τον εμβολιασμό των γυναικών δεν επεκτείνεται ωστόσο στους ομοφυλόφιλους άνδρες. Εάν η πυκνότητα εμβολιασμού στο στοχευόμενο φύλο είναι χαμηλή, τότε το άλλο φύλο ίσως χρειαστεί να ανοσοποιηθεί ώστε το στοχευόμενο φύλο να μπορεί να προστατευθεί επαρκώς. Οι συμπεριφορές υψηλού κινδύνου καθιστούν δύσκολη την εξάλειψη των ΣΜΝ, καθώς, παρότι οι περισσότερες λοιμώξεις εμφανίζονται σε άτομα με μέτριο κίνδυνο, η πλειονότητα των μεταδόσεων οφείλεται σε άτομα που ακολουθούν συμπεριφορές υψηλού κινδύνου. Για τους λόγους αυτούς, σε ορισμένους πληθυσμούς μπορεί να είναι απαραίτητο να ανοσοποιηθούν άτομα υψηλού κινδύνου και από τα δύο φύλα, προκειμένου να επιτευχθεί ανοσία αγέλης.
Παθητική ανοσία
Η ατομική ανοσία μπορεί επίσης να αποκτηθεί παθητικά, όταν αντισώματα ενός παθογόνου μεταφερθούν από ένα άτομο σε άλλο. Αυτό μπορεί να συμβεί φυσικά, οπότε μητρικά αντισώματα, κυρίως αντισώματα ανοσοσφαιρίνης Γ, μεταφέρονται μέσω του πλακούντα και του πρωτογάλακτος σε έμβρυα και νεογνά. Η παθητική ανοσία μπορεί επίσης να αποκτηθεί τεχνητά, με το να εγχυθούν αντισώματα από τον ορό ή το πλάσμα ενός ανοσοποιημένου ατόμου σε ευάλωτα άτομα.
Παραπομπές
Κατηγορία:Εμβολιασμός Κατηγορία:Πρόληψη Κατηγορία:Επιδημιολογία
Αγάπη στη Σκιά του Έρωτα
Εξωτερικοί σύνδεσμοι
Κατηγορία:Ταινίες του 1944 Κατηγορία:Αμερικανικές κατασκοπικές ταινίες Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Κατασκοπικές ταινίες Κατηγορία:Φιλμ νουάρ Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες παραγωγής Paramount Pictures Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Φριτς Λανγκ
Google Free Zone
Υποδοχή και αντίκτυπος
Ορισμένοι διαδικτυακοί σχολιαστές είδαν το Google Free Zone ως μια καλή έμπνευση και ως έναν πιθανό ανταγωνιστή του Facebook Zero.
Κοσαγκιούλ
Το Κοσαγκιούλ (αζερικά: Kosagül) είναι ένα χωριό και δήμος της επαρχίας Μασάλλι του Αζερμπαϊτζάν. Έχει πληθυσμό 841 κατοίκων και βρίσκεται στο νοτιοανατολικό μέρος της χώρας.
Ζακ ντε Λακρετέλ
Ο Ζακ ντε Λακρετέλ, (γαλλικά: Jacques de Lacretelle, 14 Ιουλίου 1888 – 2 Ιανουαρίου 1985) ήταν Γάλλος μυθιστοριογράφος, Εξελέγη μέλος της Γαλλικής Ακαδημίας στις 12 Νοεμβρίου 1936. Γνωστό του μυθιστόρημα είναι το Σίλμπερμαν.
Κήπος Τσίνζαν-σο
Ο κήπος Τσίνζαν-σο (椿山荘) είναι Ιαπωνικός κήπος, που βρίσκεται στο Μπουνγκιό, στο Τόκιο. Δημιουργήθηκε το 1877. Είναι πλούσιος σε ιστορικά στοιχεία και κατασκευές. Ο κήπος είναι μέρος της ιδιοκτησίας του ξενοδοχείου Τσινζανσό Τόκιο και είναι προσβάσιμος περπατώντας μέσω του Σταθμού Εντογκαβαμπάσι.
Κάρολος Φρειδερίκος Αλβέρτος του Βρανδεμβούργου-Σβετ
Παραπομπές
Κατηγορία:Οίκος των Χοεντσόλερν
Γιάκομπ Κορνέλις φαν Οοστσάνεν
Βιογραφία
Όλες οι ημερομηνίες γεννήσεως ή βάπτισής τους έχουν χαθεί, και υπολογίζονται προσεγγιστικά από άλλες αρχειακές μαρτυρίες, όπως ημερομηνίες θανάτων άλλων μελών της οικογένειας. Όπως συμβαίνει και με τις αρχειακές μαρτυρίες σχετικές με τον Φρανς Χαλς, οι πρώτες γνωστές παραγγελίες προς τον Γιάκομπ Κορνέλις χρονολογούνται όταν αυτός ήταν σε ηλικία 35 ετών. Υποτίθεται ότι ως τότε εργαζόταν στο εργαστήριο κάποιου ζωγράφου και, κρίνοντας από προσεκτική εξέταση των τεχνικών που χρησιμοποιήθηκαν από ζωγράφους του Χάαρλεμ, αυτό έγινε πιθανότατα στο Χάαρλεμ.
Σταδιοδρομία
Κατά τα πρώτα του χρόνια, ο Γιάκομπ Κορνέλις βρισκόταν υπό την επιρροή του ζωγράφου από το Χάαρλεμ Χέρτχεν τοτ Σιντ Γιανς. Τα χρώματα και οι τεχνικές του καταδεικνύουν ότι έμαθε την τέχνη του στο Χάαρλεμ. Στη συνέχεια, επιρροή άσκησε στον καλλιτέχνη το έργο του Άλμπρεχτ Ντύρερ. Είναι πιθανόν να τον επισκέφθηκε στην Αμβέρσα κατά τη δεκαετία του 1520. Τα μοτίβα των πρώιμων πινάκων του υποδεικνύουν ότι εκπαιδεύτηκε ως σχεδιαστής ξυλογραφιών ή ως χρυσοχόος. Ένα από τα πρώτα του έργα ήταν Ο Χριστός ως κηπουρός.
Αργότερα, ο Γιάκομπ Κορνέλις δημιούργησε εργαστήριο με μαθητές, όπως ο γιος του, Ντιρκ Γιάκομπς, όπως έκανε ο Γιαν φαν Σκόρελ μετά από αυτόν. Στο εργαστήριο οι μαθητές του τον βοηθούσαν να σχεδιάσει εικονογραφήσεις βιβλίων, ξυλογραφίες και βιτρώ. Μετά το 1526 ο Γιάκομπ δημιούργησε μόνον έναν γνωστό πίνακα, την Αυτοπροσωπογραφία (1533). Οι ιστορικοί τέχνης οδηγήθηκαν στην αντίληψη ότι αυτή ήταν η χρονολογία θανάτου του, αλλά σύμφωνα με την Ολλανδή ιστορικό Ισαμπέλλα Χενριέττε φαν Έιγκεν (Isabella Henriette van Eeghen, 1913–1996) υπάρχει ένα επταετές κενό ανάμεσα στους πίνακες, κάτι όχι συνηθισμένο. Πρότεινε ότι αυτός που δημιούργησε την Αυτοπροσωπογραφία ίσως ήταν ο γιος του.
Ράγκνβαλντ Ούλφσον
Βιογραφία
Σύμφωνα με τον Σνόρι, ο Ράγκβαλντ ήταν γιος του jarl Ουλφ Τόστενσον. Ήταν επίσης θετός γιος του Τόργκνυ του Νομοθέτη. Μέσω της θείας του Σίγκουρντ την Αγέρωχη, ήταν εξάδελφος του Σουηδού βασιλιά Όλοφ Σκέτκονουνγκ. Ήταν νυμφευμένος με την Ίνγκεμποργκ Τρύγκβασντοτερ, κόρη του Tρύγκβε Όλαφσον, γιου του Όλαφ Χάραλντσον Γκάιρστανταλφ και εγγονού του βασιλιά Χάραλντ Α΄ του Καλλίκομου.
Βιβλιογραφία
Κατηγορία:Σουηδοί ευγενείς
Πρωτάθλημα χειροσφαίρισης ανδρών Handball Premier 2019-2020
Παραπομπές
2019 2020 Κατηγορία:Χειροσφαίριση το 2019 Κατηγορία:Χειροσφαίριση το 2020
Διοργανώσεις Ε.Π.Σ. Άρτας 2018–19
Α' Κατηγορία
Το πρωτάθλημα περιλαμβάνει playoff και play out ανάλογα την βαθμολογική διαφορά των ομάδων.Ο αριθμός των ομάδων που υποβιβάζονται είναι ανάλογος με τον υποβιβασμό ή όχι της ομάδας της ένωσης από την Γ εθνική.
Β φάση
Σκουφάς Κομποτίου-Προοδευτική Γραμμενίτσας 6-0
ΑΕ Μενιδίου-ΠΑΣ Ανέζα 0-4
Καρβαμικός μεθυλεστέρας
Φυσική παρουσία
Η ένωση που ανιχνεύθηκε σε κρασιά που διατηρούνται με ανθρακικό διμεθυλεστέρα.
Άγιος Πολύκαρπος Ικαρίας
Ο Άγιος Πολύκαρπος είναι οικισμός της Ικαρίας. Διοικητικά, είναι έδρα ομώνυμης τοπικής κοινότητας, της δημοτική ενότητα (τέως δήμου) Ραχών του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.
Γεωγραφία
Ο Άγιος Πολύκαρπος είναι χωριό της ΒΔ. Ικαρίας, στις βόρειες κλιτύς της κορυφής «Αμμούδια» (913 μ.), σε υψόμετρο 330. Απέχει 53 χλμ. περίπου Δ. του Αγίου Κηρύκου. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 20,107 χμ² (2011).
Γιώργος Μαντάνης
Ο Γιώργος Μαντάνης (1966) είναι Έλληνας επιστήμων ξύλου, καθηγητής στο Πανεπιστήμιο Θεσσαλίας και εκλεγμένο μέλος της Διεθνούς Ακαδημίας Επιστήμης Ξύλου.
Έργο και διακρίσεις
Τον Οκτώβριο 2020 σε μετα-έρευνα των Ioannidis κ.ά. στο επιστημονικό περιοδικό PLOS Biology, το όνομά του συμπεριλήφθηκε στους καταλόγους Mendeley Data 2020 για τη διεθνή απήχηση του έργου του στις επιστήμες ξύλου. Σε μετα-έρευνα που δημοσιεύτηκε τον Οκτώβριο 2021, έγινε επίσης συμπερίληψη του ονόματός του στην Mendeley Data 2021 για αναγνώριση της έρευνάς του το 2020. Την ίδια διάκριση έλαβε και για το ερευνητικό έργο του έτους 2021.
Λουδοβίκος Φερδινάνδος της Πρωσίας (1772-1806)
Ο Λουδοβίκος-Φερδινάνδος, γερμ. Ludwig-Ferdinand (18 Νοεμβρίου 1772 - 10 Οκτωβρίου 1806) από τον Οίκο των Χοεντσόλερν ήταν πρίγκιπας της Πρωσίας. Έγινε συνθέτης μουσικής.
Σπύρος Πώρος
Επιστροφή στην Ελλάδα
Με αφορμή την επιστροφή του στην Ελλάδα, το 2019, ο εκδοτικός οίκος Κάκτος εκδίδει το υπογεγραμμένο βιβλίο του Σπύρου Πώρου «Photosophia» με φωτογραφίες από τη δουλειά του σε όλο τον κόσμο. Το 2011 φωτογραφίζει την Άννα Βίσση και τον Djibril Cisse για τις ανάγκες του ημερολογίου W.I.N. HELLAS 2011 κατά της βίας των γυναικών.
Κάλαμος Ικαρίας
Παραπομπές
Κατηγορία:Χωριά της Ικαρίας Κατηγορία:Δήμος Ικαρίας
Λούκα Τζορντάνο
Το 1692 πήγε στην Ισπανία ύστερα από πρόσκληση του Καρόλου Β΄. Έμεινε εκεί δέκα χρόνια και φιλοτέχνησε μεγάλης κλίμακας έργα στη Μαδρίτη, το Τολέδο και το Εσκοριάλ. Ζωγράφισε επίσης πολλούς πίνακες για την αυλή, ιδιώτες και εκκλησίες. Η επιτυχία του ήταν μεγάλη στην Ισπανία και ο βασιλιάς τον έκανε ιππότη (caballero).
Ο Τζορντάνο ήταν ιδιαίτερα γενναιόδωρος και βοηθούσε τους φτωχούς καλλιτέχνες. Έλεγε ότι καλός ζωγράφος είναι αυτός που αρέσει στο κοινό και ότι το κοινό ελκύεται περισσότερο από το χρώμα παρά από το σχέδιο. Ίσως οι αντιλήψεις του αυτές καθώς και η εξαιρετική του ευχέρεια και παραγωγή να προσέδωσαν την εντύπωση μιας επιπολαιότητας στο έργο του.
Σρινιβάσα Βαραντάν
Ο Σαθαμανγκάλαμ Ράνγκα Ιγιενγκάρ Σρινιβάσα Βαραντάν (Sathamangalam Ranga Iyengar Srinivasa Varadhan FRS, γεννήθηκε στις 2 Ιανουαρίου 1940) είναι ένας Ινδοαμερικανός μαθηματικός, ο οποίος αναγνωρίζεται ευρέως ως ένας από τους σημαντικότερους μαθηματικούς του 20ού αιώνα. Είναι γνωστός για τις θεμελιώδεις συνεισφορές του στη θεωρία πιθανοτήτων και ειδικότερα για τη δημιουργία μιας ενοποιημένης θεωρίας των μεγάλων αποκλίσεων. θεωρείται και τιμάται ως ένας από τους θεμελιώδεις συνεισφέροντες στη θεωρία των διαδικασιών διάχυσης με προσανατολισμό στην τελειοποίηση και περαιτέρω ανάπτυξη του στοχαστικού λογισμού του Itô. Το έτος 2007, κατέστη ο πρώτος Ασιάτης που κέρδισε το βραβείο Άμπελ.
Βραβεία
Στα βραβεία και τις διακρίσεις του Βαραντάν περιλαμβάνεται το Εθνικό Μετάλλιο Επιστήμης (2010) από τον Πρόεδρο Μπαράκ Ομπάμα, "η υψηλότερη τιμή που απονέμεται από την κυβέρνηση των Ηνωμένων Πολιτειών στους επιστήμονες, τους μηχανικούς και τους εφευρέτες". Έλαβε επίσης το Βραβείο Μπίρκοφ (1994), το Βραβείο Μάργκαρετ και Χέρμαν Σοκόλ της Σχολής Τεχνών και Επιστημών του Πανεπιστημίου της Νέας Υόρκης (1995) και το Βραβείο Leroy P Steele για Σημαντική Συμβολή στην Έρευνα (1996) από την Αμερικανική Μαθηματική Εταιρεία, το οποίο απονεμήθηκε για το έργο του με τον Ντάνιελ Στροόκ στις διαδικασίες διάχυσης. Το 2007 του απονεμήθηκε το Βραβείο Άμπελ για την εργασία του στις μεγάλες αποκλίσεις με τον Μονρόε Ντ Ντόνσκερ. Το 2008, η κυβέρνηση της Ινδίας του απένειμε το βραβείο Padma Bhushan και το 2023 του απονεμήθηκε η δεύτερη υψηλότερη πολιτική τιμή της Ινδίας Padma Vibhushan. Έχει επίσης δύο τιμητικούς τίτλους από το Université Pierre et Marie Curie στο Παρίσι (2003) και από το Ινδικό Στατιστικό Ινστιτούτο στην Καλκούτα της Ινδίας (2004).
Ο Βαραντάν είναι μέλος της Εθνικής Ακαδημίας Επιστημών των ΗΠΑ (1995) και της Νορβηγικής Ακαδημίας Επιστημών και Γραμμάτων (2009). Εκλέχθηκε μέλος της Αμερικανικής Ακαδημίας Τεχνών και Επιστημών (1988), της Ακαδημίας Επιστημών του Τρίτου Κόσμου (1988), του Ινστιτούτου Μαθηματικής Στατιστικής (1991), της Βασιλικής Εταιρείας (1998) , της Ινδικής Ακαδημίας Επιστημών (2004), της Εταιρείας Βιομηχανικών και Εφαρμοσμένων Μαθηματικών (2009) και της Αμερικανικής Μαθηματικής Εταιρείας (2012).
Ηλεκτρομαγνήτης
Ιστορία
Η θεωρία του μαγνητικού πεδίου για το πώς λειτουργούν οι σιδηρομαγνητικοί πυρήνες προτάθηκε για πρώτη φορά το 1906 από τον Γάλλο φυσικό Πιέρ-Ερνέστ Βάις και η λεπτομερής σύγχρονη κβαντομηχανική θεωρία του σιδηρομαγνητισμού εκπονήθηκε τη δεκαετία του 1920 από τους Βέρνερ Χάιζενμπεργκ, Λεβ Λαντάου, Φέλιξ Μπλοχ και άλλους.
Εφαρμογές ηλεκτρομαγνητών
μικρογραφία| Βιομηχανικός ηλεκτρομαγνήτης ανύψωσης παλιοσιδήρου, 1914 Ένας φορητός ηλεκτρομαγνήτης είναι αυτός που έχει σχεδιαστεί για να συγκρατεί απλώς το υλικό στη θέση του, π.χ. ένας μαγνήτης ανύψωσης. Ένας ελκτικός ηλεκτρομαγνήτης ασκεί μια δύναμη και κινεί κάτι.
Φυσική
Πολύ ισχυρότερα μαγνητικά πεδία μπορούν να παραχθούν εάν ένας « μαγνητικός πυρήνας» από μαλακό σιδηρομαγνητικό υλικό, όπως ο σίδηρος, τοποθετηθεί μέσα στο πηνίο. Ένας πυρήνας μπορεί να αυξήσει το μαγνητικό πεδίο κατά χιλιάδες φορές σε σχέση με την ισχύ του πεδίου του πηνίου μόνο, λόγω της υψηλής μαγνητικής διαπερατότητας του υλικού. Αυτό ονομάζεται ηλεκτρομαγνήτης σιδηρομαγνητικού πυρήνα ή πυρήνα σιδήρου. Ωστόσο, δεν χρησιμοποιούν όλοι οι ηλεκτρομαγνήτες πυρήνες και οι πολύ ισχυροί ηλεκτρομαγνήτες, όπως οι υπεραγώγιμοι και οι ηλεκτρομαγνήτες πολύ υψηλού ρεύματος, δεν μπορούν να τους χρησιμοποιήσουν λόγω κορεσμού.
Το μαγνητικό πεδίο των ηλεκτρομαγνητών γενικά δίνεται από τον νόμο του Αμπέρ:
Μαγνητικός πυρήνας
Το υλικό ενός μαγνητικού πυρήνα (συχνά κατασκευασμένο από σίδηρο ή χάλυβα) αποτελείται από μικρές περιοχές που ονομάζονται μαγνητικές περιοχές που λειτουργούν σαν μικροσκοπικοί μαγνήτες (βλ. σιδηρομαγνητισμός). Πριν ενεργοποιηθεί το ρεύμα στον ηλεκτρομαγνήτη, οι περιοχές στον πυρήνα του σιδήρου δείχνουν σε τυχαίες κατευθύνσεις, έτσι τα μικροσκοπικά μαγνητικά τους πεδία αλληλοεξουδετερώνονται και ο σίδηρος δεν έχει μαγνητικό πεδίο μεγάλης κλίμακας. Όταν διέρχεται ρεύμα από το σύρμα που είναι τυλιγμένο γύρω από το σίδερο, το μαγνητικό του πεδίο διεισδύει στο σίδερο και προκαλεί την περιστροφή των περιοχών, ευθυγραμμίζοντας τες παράλληλα με το μαγνητικό πεδίο, και έτσι τα μικροσκοπικά μαγνητικά τους πεδία προστίθενται στο πεδίο του σύρματος, δημιουργώντας ένα μεγάλο μαγνητικό πεδίο που εκτείνεται στον χώρο γύρω από τον μαγνήτη. Το αποτέλεσμα του πυρήνα είναι να συγκεντρώνει το πεδίο και το μαγνητικό πεδίο περνά μέσα από τον πυρήνα πιο εύκολα από ό,τι θα περνούσε από τον αέρα.
Δυνάμεις Λόρεντς
Οι δυνάμεις Λόρεντς αυξάνονται με το B2. Στους μεγάλους ηλεκτρομαγνήτες, οι περιελίξεις πρέπει να σφίγγονται σταθερά στη θέση τους, ώστε να αποτρέπεται η κίνηση κατά την ενεργοποίηση και την απενεργοποίηση από το να προκαλέσει κόπωση μετάλλου στις περιελίξεις. Στο σχέδιο Μπίτερ, που χρησιμοποιείται σε μαγνήτες έρευνας πολύ ισχυρού πεδίου, οι περιελίξεις κατασκευάζονται ως επίπεδοι δίσκοι για να αντιστέκονται στις ακτινικές δυνάμεις και συσφίγγονται σε αξονική κατεύθυνση για να αντιστέκονται στις αξονικές.
Απώλειες πυρήνα
Στους ηλεκτρομαγνήτες εναλλασσόμενου ρεύματος (AC), που χρησιμοποιούνται σε μετασχηματιστές, πηνία και κινητήρες και γεννήτριες AC, το μαγνητικό πεδίο αλλάζει συνεχώς. Αυτό προκαλεί απώλειες ενέργειας στους μαγνητικούς πυρήνες τους που διαχέονται ως θερμότητα στον πυρήνα. Οι απώλειες προέρχονται από δύο διαδικασίες:
Κατερίνα Ζιώγου
Εξωτερικοί σύνδεσμοι
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου
Μαρτ Σάντερ
Συγγραφή και ζωγραφική
Το τεράστιο ιστορικό μυθιστόρημά του Η Θεά του Διαβόλου έχει προγραμματιστεί να κυκλοφορήσει σε διεθνές επίπεδο το 2022. Το βιβλίο ήταν ο φιναλίστ των CYGNUS Βραβείων Βιβλίων Επιστημονικής Φαντασίας το 2020.
Νικόλαος Κοντολέων
Εξωτερικοί σύνδεσμοι
Κατηγορία:Έλληνες αρχαιολόγοι
Αερόστατο παρατήρησης
Ιστορία
Η πρώτη στρατιωτική χρήση αεροστάτων παρατήρησης έγινε από το Γαλλικό Αεροστατικό Σώμα κατά τους Πολέμους της Γαλλικής Επανάστασης στη Μάχη του Φλερύς (1794). Το παλαιότερο αερόστατο παρατήρησης το οποίο διατηρείται σε καλή κατάσταση, εκτίθεται σε μουσείο της Βιέννης. Επίσης, αερόστατα χρησιμοποιήθηκαν και από τις δύο πλευρές του Αμερικανικού Εμφυλίου Πολέμου (1861–65) και στη συνέχεια στον Γαλλοπρωσικό Πόλεμο (1870–71). Τα αερόστατα χρησιμοποιήθηκαν για πρώτη φορά από το Βασιλικό Σώμα Μηχανικών του Βρετανικού Στρατού κατά τις εκστρατείες στη Μπετσουαναλάνδη το 1884 και το Σουακίν το 1885. Χρησιμοποιήθηκαν ακόμη και στον Δεύτερο Πόλεμο των Μπόερς (1899–1902), όπου χρησιμοποιήθηκαν για παρατήρηση του πυροβολικού στη Μάχη του Μαχέρσφοντεϊν και κατά την Πολιορκία του Λέιντισμιθ.
Οι Βρετανοί, παρά την εμπειρία τους στην Αφρική τον 19ο αιώνα, ήταν πίσω στις εξελίξεις και χρησιμοποιούσαν ακόμη σφαιρικά αερόστατα. Αυτά αντικαταστάθηκαν σύντομα από πιο εξελιγμένους τύπους, οι οποίοι έγιναν γνωστοί ως αερόστατα χαρταετοί, τα οποία είχαν αεροδυναμικό σχεδιασμό ώστε να είναι σταθερά και μπορούσαν να επιχειρήσουν σε πιο ακραίες καιρικές συνθήκες. Οι Γερμανοί ανέπτυξαν πρώτοι τον τύπο αεροστάτου Parseval-Siegsfeld, και οι Γάλλοι ανταπάντησαν σύντομα με τον τύπο Caquot.
Μαφία του Σικάγου
Ποτοαπαγόρευση και Αλ Καπόνε
Όταν η ποτοαπαγόρευση τέθηκε σε ισχύ το 1920, ο Τόριο πίεσε τη συμμορία να μπει σε παράνομη παραγωγή και διακίνηση αλκοόλ, ωστόσο ο Μπιγκ Τζιμ Κολοσίμο αρνήθηκε πεισματικά. Τον Μάρτιο του 1920, ο Κολοσίμο εξασφάλισε το διαζύγιο από τη σύζυγό του και την ξαδέρφη του Τόριο, Βικτώρια Μορέσκο. Ένα μήνα αργότερα, αυτός και η τραγουδίστρια Ντέιλ Γουίντερ έφυγαν στο Γουέστ Μπάνεν Σπρινγκς της Ιντιάνα. Μετά την επιστροφή τους, ο Κολοσίμο αγόρασε ένα σπίτι στη Νότια Πλευρά. Στις 11 Μαΐου 1920, ο Τόριο τηλεφώνησε στον Κολοσίμο και του είπε ότι μια αποστολή επρόκειτο να φτάσει στο εστιατόριό του. Ο Κολοσίμο πήγε εκεί για να το περιμένει, αλλά αντ' αυτού, δέχθηκε ενέδρα και δολοφονήθηκε.
Γιόρις Χούφναχελ
Εικονογραφήσεις χειρογράφων
Η παλαιότερη γνωστή συμβολή του σε μικρογραφίες ανευρίσκεται στο Βιβλίο Ωρών του Φιλίππου του Κλεβ (σήμερα στη Βασιλική Βιβλιοθήκη του Βελγίου, Βρυξέλλες). Στα τέλη της δεκαετίας του 1570 και αρχές της δεκαετίας του 1580, ο Χούφναχελ προσέθεσε στα περιθώρια αυτού του αναθηματικού βιβλίου ποικίλες εικονογραφήσεις. Μερικά από τα θέματα που προσέθεσε απαντώνται και σε κατοπινές εικονογραφήσεις χειρογράφων, όπως το ανοιγμένο νεράντζι ή ο λαμπερά πορτοκαλόχρους Σταυρός της Μάλτας.
Κρίση της Αβυσσηνίας
Eπεισόδιο του Ουόλγουολ
Η Ιταλο-Αιθιοπική συνθήκη του 1928 καθόριζε τα σύνορα μεταξύ της Ιταλικής Σομαλίας και της Αιθιοπίας στον 21ο παράλληλο, περίπου στα 118 χλμ. από την ακτή Μπεναντίρ. Στα 1930 η Ιταλία κατασκεύασε ένα φρούριο στην Όαση του Ουόλγουολ (στα αγγλικά:Walwal ή Welwel, στα ιταλικά: Ual-Ual) στην περιοχή του Ογκαντέν, παραβιάζοντας το όριο που είχε τεθεί. Το φρούριο βρέθηκε έτσι εντός μιας συνοριακής ζώνης (σήμερα 130 χλμ εντός της Αιθιοπίας). Στις 29 Σεπτεμβρίου του 1934 οι δυο χώρες προχώρησαν στην έκδοση επιθετικών ανακοινώσεων. Στις 22 Νοεμβρίου μια δύναμη αποτελούμενη από 1.000 Αιθίοπες στρατιώτες έφθασε στην περιοχή και ζήτησε από τη Σομαλική φρουρά (60 άνδρες) που στάθμευε εκεί, να αποχωρήσει. Οι Σομαλοί αρνήθηκαν και ειδοποίησαν το διοικητή τους που βρισκόταν 20 χλμ. μακριά, σχετικά με το συμβάν. Την επόμενη μέρα μια Βρετανο-Αιθιοπική συνοριακή αποστολή κατέφτασε στο σημείο, αλλά βρέθηκε μπροστά σε μια άρτι αφιχθείσα Ιταλική μονάδα. Τα μέλη της μικτής αποστολής που ήταν Βρετανοί διαμαρτυρήθηκαν για την Ιταλική παρουσία αλλά απέφυγαν να επιμείνουν για να μην προκληθεί διεθνής περιπλοκή και αποχώρησαν. Αντίθετα, οι Αιθίοπες παρέμειναν. Μεταξύ 5 και 7 Δεκεμβρίου, για αδιευκρίνιστους λόγους, υπήρξε ανταλλαγή πυρών μεταξύ της Σομαλικής φρουράς, η οποία υπηρετούσε για λογαριασμό των Ιταλών και μιας ένοπλης ομάδας Αιθιόπων. Σύμφωνα με Ιταλικές πηγές, οι Αιθίοπες επιτέθηκαν στους Σομαλούς με τη χρήση τουφεκιών και πυροβόλων όπλων Από τη μεριά τους, οι Αιθίοπες υποστήριξαν ότι προσβλήθηκαν εκείνοι πρώτοι από Ιταλικά πυρά, με τη συνδρομή δυο τεθωρακισμένων και τριών αεροπλάνων. Τελικά, περίπου 100 Αιθίοπες και 50 Ιταλο-Σομαλοί έπεσαν νεκροί. Καμία πλευρά δεν έπραξε το παραμικρό για την αποφυγή της σύγκρουσης, τουναντίον είχαν προηγουμένως αναλωθεί σε εκατέρωθεν προκλήσεις.
Διεθνείς παρεμβάσεις
Το καλοκαίρι του 1935 ξεκίνησαν τριμερείς συνομιλίες στη Γενεύη, έδρα της ΚτΕ, μεταξύ Αγγλίας, Γαλλίας και Ιταλίας με θέμα την εξεύρεση κάποιας λύσης στην Ιταλο-Αβυσσηνιακή διαφορά. Παράλληλα, στο μουσουλμανικό κόσμο εκδηλώθηκαν σαφείς τάσεις υπέρ της Αιθιοπίας, καθώς μεγάλος αριθμός Αιγυπτίων, Τούρκων αλλά και Ινδών αξιωματικών εκδήλωσαν την επιθυμία να καταταγούν εθελοντικά στο στρατό της Αβυσσηνίας. Αρνητική στην ενδεχόμενη επέκταση των Ιταλών στην Ανατολική Αφρική εμφανιζόταν και η Μεγάλη Βρετανία, που δεν ήθελε να δει να τίθεται σε αμφισβήτηση η κυριαρχία της στη λεκάνη της νοτιοανατολικής Μεσογείου, κάτι που θα απειλούσε τα παγιωμένα οικονομικά και εμπορικά της συμφέροντα στη Μέση Ανατολή και τις Ινδίες. (Λονδίνο, Αθηναϊκό Πρακτορείο, ανακοίνωση της 30/9/1935). Η Γαλλία, από την πλευρά της, τηρούσε επαμφοτερίζουσα στάση, από τη μία τασσόμενη στο πλευρό της Ιταλίας για να αποκομίσει διπλωματικά οφέλη κι απ’ την άλλη επιδιώκοντας η διαφορά να επιλυθεί εκτός της ΚτΕ, προκειμένου να μην διαταραχθεί η ισορροπία δυνάμεων στην Ευρώπη.
Ιχθύς
Προέλευση
δεξιά|μικρογραφία|375x375εσ|Ένα πρώιμο κυκλικό σύμβολο ιχθύς, που δημιουργήθηκε συνδυάζοντας τα ελληνικά γράμματα ΙΧΘΥΣ, [[Έφεσος.]] Οι πρώτες εμφανίσεις του συμβόλου ichthys στη χριστιανική τέχνη και λογοτεχνία χρονολογούνται στον 2ο αιώνα μ.Χ. Η χρήση του συμβόλου μεταξύ των Χριστιανών είχε γίνει δημοφιλής στα τέλη του 2ου αιώνα και η χρήση του εξαπλώθηκε ευρέως τον 3ο και 4ο αιώνα. Στην αρχή της Εκκλησίας, το σύμβολο ιχθύς είχε την «πιο ιερή σημασία» και οι Χριστιανοί το χρησιμοποιούσαν για να αναγνωρίσουν εκκλησίες και άλλους πιστούς μέσω αυτού του συμβόλου επειδή διώκονταν από τη Ρωμαϊκή Αυτοκρατορία. Το σύμβολο ιχθύς είναι επίσης μια αναφορά στην «Θεία Ευχαριστία, με τον οποίο το θαύμα του πολλαπλασιασμού των φραντζολών και των ψαριών είχε τόσο στενή σχέση τόσο σε χρόνο όσο και σε σημασία». Ενώ πολλοί Χριστιανοί κρεμούν ένα σταυρό κολιέ ή ένα ροζάριο μέσα στα οχήματά τους, "το αυτοκόλλητο ψαριού στο αυτοκίνητο είναι ένα πιο συνειδητό σύμβολο ενός μάρτυρα Χριστιανού - σημαντικά, σε αντίθεση με τα πρώτα, είναι στο εξωτερικό του αυτοκινήτου για να το βλέπουν όλοι."
Διοργανώσεις Ε.Π.Σ. Σάμου 2018–19
Για την περίοδο 2018–19, η Ένωση Ποδοσφαιρικών Σωματείων Σάμου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Σάμου.
Βιλαέτι της Βοσνίας
Έπαυσε να υφίσταται ως οθωμανική επαρχία μετά την αυστροουγγρική κατοχή της Βοσνίας και Ερζεγοβίνης το 1878, αν και τυπικά υπήρχε για τριάντα ακόμα χρόνια μέχρι το 1908, παρά το γεγονός ότι κυβερνούσε η Αυστροουγγαρία. Αυτό απέκλειε την Παλαιά Ερζεγοβίνη, η οποία παραχωρήθηκε στο Πριγκιπάτο του Μαυροβουνίου το 1878. Το 1908 η Αυστροουγγαρία το επισύναψε επίσημα στην επικράτειά της.
Σαντζάκια
Σαντζάκια του Βιλαετίου:
Θέατρο Τέχνης Ακτίς Αελίου
Παραστασιογραφία
2004,  Διαδικασίες Διακανονισμού Διαφορών, Δημήτρης Δημητριάδης. Σκηνοθεσία: Νίκος Σακαλίδης
2005, Όλες τις Κυριακές με βροχή και Κατά πρόσωπο, Ματίνα Μόσχοβη. Σκηνοθεσία: Θεανώ Αμοιρίδου
2010, 2011, Μικροί Αχαρνής, Θωμάς Βελισσάρης. Παιδική Σκηνή. Σκηνοθεσία: Θωμάς Βελισσάρης
2013, Ξύλευση, Τόμας Μπέρνχαρντ. Θεατρικό αναλόγιο. Σκηνοθεσία: Νίκος Σακαλιδης
Παραστάσεις εργαστηρίου
«Μια στιγμή πριν», Σ. Μπελμπέλ
«Όνειρο μέσα στο όνειρο», αυτοσχεδιασμοί
«Ο Σχοινοβάτης», Ζαν Ζενέ
Σεμινάρια
Ευριπίδη», Νίκος Σακαλίδης, Ευαγγελία Κιρκινέ
2009, «Το θέατρο του Μαριβώ με αφορμή το έργο του η Φιλονικία», Νίκος Σακαλίδης
Στέργιος Βλάχβεης
Παραπομπές
Κατηγορία:Μακεδονομάχοι Κατηγορία:Δήμαρχοι Ηρακλείας Κατηγορία:Ιστορία των Σερρών Κατηγορία:Μακεδόνες
Πλασματική διαταραχή
Πλασματική διαταραχή είναι μια κατάσταση κατά την οποία ένα άτομο, χωρίς κίνητρο προσποίησης, ενεργεί σαν να έχει μια ασθένεια προκαλώντας σκόπιμα, προσποιούμενο ή υπερβάλλοντας συμπτώματα, καθαρά για να επιτύχει (για τον εαυτό του ή για άλλον) το ρόλο του ασθενούς. Τα άτομα με πλασματική διαταραχή μπορεί να παράγουν συμπτώματα μολύνοντας δείγματα ούρων, λαμβάνοντας παραισθησιογόνα, χορήγηση κοπράνων για την παραγωγή αποστημάτων και παρόμοια συμπεριφορά.
Διαφορική διάγνωση
Η πλασματική διαταραχή πρέπει να διακρίνεται από τη διαταραχή σωματικών συμπτωμάτων (παλαιότερα ονομαζόταν σωματοποιητική διαταραχή ), στην οποία ο ασθενής βιώνει πραγματικά τα συμπτώματα και δεν έχει καμία πρόθεση να εξαπατήσει. Στη διαταραχή μετατροπής (προηγουμένως ονομαζόταν υστερία), εμφανίζεται ένα νευρολογικό έλλειμμα χωρίς οργανική αιτία. Ο ασθενής, πάλι, βιώνει πραγματικά τα συμπτώματα και τα σημάδια και δεν έχει καμία πρόθεση να εξαπατήσει. Η διαφορά περιλαμβάνει επίσης τη σωματική δυσμορφική διαταραχή και τη διαταραχή πόνου.
Ισπανική μανία
Από κακοπληρωμένους στρατιωτικούς υπό τακτική διοίκηση
Η λεηλασία μιας κατακτημένης πόλης δεν ήταν ασυνήθιστη και ο Κυβερνήτης Άλμπα το πήγε ένα βήμα εφαρμόζοντας φρικτά παραδείγματα ενάντια στη συμπαράσταση προς τους αντάρτες.
Συνέπεια
Η Ειρήνευση της Γάνδης με την οποία τόσο οι Καλβινιστές όσο και οι Καθολικοί αποφάσισαν να εκδιώξουν όλα τα ισπανικά στρατεύματα και για την οποία οι διαπραγματεύσεις συνεχίζονταν από την λεηλασία του Άαλστ, υπογράφηκε λίγες μέρες μετά τη λεηλασία της Αμβέρσας. Υπεγράφη στις 12 Φεβρουαρίου 1577 από τον γενικό κυβερνήτη Δον Ζουάν όταν με το Διαρκές Διάταγμα. Λίγους μήνες αργότερα, παρά τη συμφωνία, ο Δον Χουάν ξεκίνησε τον σχεδιασμό μιας νέας εκστρατείας κατά των Ολλανδών ανταρτών, οι οποίοι βρήκαν σύμμαχο την Ελισάβετ Α' της Αγγλίας. Αν και δεν αναγνωρίστηκε ποτέ από τον Φίλιππο, μια συμφωνία των Καθολικών έβαλε τον ανιψιό του Ματθία της Αυστρίας, Δούκα της Βουργουνδίας και της Βραβάντης, στη θέση του κυβερνήτη της Ολλανδίας μέχρι το 1581.
Από ανεξέλεγκτους νικηφόρους στρατιωτικούς
Μεταξύ 12 Μαρτίου και 1ης Ιουλίου 1579 και οι δύο πλευρές υπέφεραν σκληρά στην Πολιορκία του Μάαστριχτ. Οι νικηφόροι επιτιθέμενοι διεξήγαγαν στη συνέχεια μια δεύτερη ισπανική λεηλασία στο Μάαστριχτ που τους σκότωσε όλους, εκτός από 400 ανθρώπους, από έναν πληθυσμό 30.000 ανθρώπων.
Κλορίντα (Φορμόσα)
Παραπομπές
Κατηγορία:Πόλεις της Αργεντινής
Μορφή Μπάκους-Νάουρ
Παράδειγμα
Σε αυτό το παράδειγμα, φαίνεται ότι κάποια πράγματα (όπως το μικρό όνομα, το επώνυμο και ο αριθμός οδού) δεν ορίζονται - φυσικά μπορούν και αυτά να οριστούν με επιπλέον κανόνες BNF.
Ο Οίκος Gucci
Πλοκή
Η ιταλική αστυνομία κάνει έφοδο στο σπίτι του Μαουρίτσιο και προσπαθεί να τον συλλάβει για πλαστογράφηση της υπογραφής του Ροδόλφο. Ο Μαουρίτσιο καταφεύγει στην Ελβετία, όπου συναντά την παλιά του φίλη Πάολα Φράνκι. Μετά από μια διαμάχη μεταξύ του Μαουρίτσιο και της Πατρίτσια, ο Μαουρίτσιο αποφασίζει να πάρει διαζύγιο και ξεκινά μια σχέση με την Πάολα. Όταν τα επιχειρηματικά σχέδια του Μαουρίτσιο δεν αποδίδουν, ζητά βοήθεια από την επενδυτική εταιρεία Investcorp μέσω της οποίας επιχειρεί να αποκτήσει τις μετοχές από τον φτωχό πλέον Πάολο. Ο Άλντο αποφυλακίζεται και συνειδητοποιεί αμέσως τι έχει κάνει ο Πάολο. Όταν η Investcorp προσφέρεται να εξαγοράσει τις μετοχές του Άλντο, αυτός αρνείται έως ότου αποκαλυφθεί ότι ο Μαουρίτσιο είναι ο υποκινητής της συμφωνίας. Απογοητευμένος, ο Άλντο πουλά τις μετοχές και κόβει την επαφή με τον Μαουρίτσιο.
Τζο Βιτερέλι
Τα πρώτα χρόνια
Ο Βιτερέλι γεννήθηκε στις 10 Μαρτίου 1937, στη Νέα Υόρκη και μεγάλωσε σε μια σκληρή γειτονιά του Μανχάταν. Έπαιζε κλασική κιθάρα αλλά δεν το έλεγε στους φίλους του. "Θα με περνούσαν για αδερφή", έλεγε. "Μάζευα λεφτά και πήγαινα κρυφά στα θέατρα Κάρνεγκι Χολ και Μπρόντγουεϊ".
Αρχές καριέρας
Ο Βιτερέλι είπε στον Λάρι Κινγκ ότι προτού γίνει ηθοποιός "είχα μερικά μπαρ που πούλησα στη Νέα Υόρκη και ήρθα εδώ (στην Καλιφόρνια) και ψαχνόμουν".
Ηθοποιία
"(Ο Λίο Πεν) μου ζήτησε να παίξω σε κάποιες ταινίες και στην τηλεόραση, αλλά πάντα αρνιόμουν", είπε ο Βιτερέλι.
Γιώργος Κουτρουμπής
Παναθηναϊκός
Στις 26 Ιουνίου 2013, συμμετείχε στην πρώτη προπόνηση του Παναθηναϊκού για την αγωνιστική περίοδο 2013-14. Στις 2 Ιουλίου 2013, κατέθεσε προσφυγή κατά της ΑΕΚ και την ίδια ημέρα ταξίδεψε στην Ολλανδία, προκειμένου να λάβει μέρος στην καλοκαιρινή προετοιμασία του Παναθηναϊκού. Στις 17 Ιουλίου 2013, ανακοινώθηκε επίσημα ότι ο Κουτρουμπής είχε υπογράψει συμβόλαιο τεσσάρων χρόνων με τον Παναθηναϊκό. Με τον Παναθηναϊκό κατέκτησε το Κύπελλο Ελλάδας το 2014. Το Δεκέμβρη του 2017, έλυσε την συνεργασία του με τους πράσινους μετά από 4,5 χρόνια.
Κονκόρντια Κιάζνα
Στις 12 Φεβρουαρίου 2019, υπέγραψε συμβόλαιο 6 μηνών με την ρουμανική Κονκόρντια Κιάζνα.
Διεθνής σταδιοδρομία
Το Νοέμβριο του 2016, κλήθηκε για πρώτη φορά στην Εθνική Ελλάδας από τον Μίχαελ Σκίμπε, για τον αγώνα εναντίον της Βοσνίας και Ερζεγοβίνης (προκριματικά Μουντιάλ 2018), χωρίς να αγωνιστεί.
ΘΟΪ Φυλλιάς
Παραπομπές
Κατηγορία:Αθλητικοί σύλλογοι Επαρχίας Λευκωσίας Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1952 Κατηγορία:Φυλλιά
Αλεξέι Σβεντ
NBA (2012-2015)
Στις 23 Αυγούστου 2014 ολοκληρώθηκε μια συμφωνία τριών ομάδων, στην οποία συμμετείχαν οι Τίμπεργουλβς, οι Κλίβελαντ Καβαλίερς και οι Φιλαδέλφεια 76ερς. Στο πλαίσιο της συμφωνίας, ο Σβεντ και ο συμπαίκτης Luc Mbah a Moute διατέθηκαν στους Sixers, μαζί με το πρώτο draft για το Cleveland το 2015. Οι Κάβαλιερς έλαβαν τον Kevin Love από τη Μινεσότα, ενώ οι λύκοι έλαβαν τον Andrew Wiggins και τον Anthony Bennett από το Cleveland και τον Thaddeus Young από τη Φιλαδέλφεια.
Εθνική ομάδα
Ο Αλεξέι Σβεντ έπαιξε με τις ρωσικές κατώτερες εθνικές ομάδες. Έπαιξε στο πρωτάθλημα FIBA Europe Under 18 του 2006 και στα πρωταθλήματα FIBA Ευρώπης κάτω των 20 ετών το 2007 και το 2008. Ο Σβεντ είναι επίσης μέλος της ρωσικής εθνικής ομάδας μπάσκετ των ανδρών. Κέρδισε το χάλκινο μετάλλιο στο Ευρωμπάσκετ 2011. Στους Θερινούς Ολυμπιακούς του 2012, στις 12 Αυγούστου 2012, ο Σβεντ σημείωσε 25 πόντους για να οδηγήσει τη ρωσική εθνική ομάδα σε μια νίκη 81-77, επί της Αργεντινής, κερδίζοντας το χάλκινο μετάλλιο.
Μετόχι Μαγνησίας
Παραπομπές
Κατηγορία:Χωριά του νομού Μαγνησίας Κατηγορία:Δήμος Νοτίου Πηλίου
Εκλογή ηγέτη του Εργατικού Κόμματος (ΗΒ) 2020
Η εκλογή αρχηγού του Εργατικού Κόμματος είναι μία εκλογική αναμέτρηση που ξεκίνησε όταν ο Τζέρεμι Κόρμπιν ανακοίνωσε την πρόθεσή του να παραιτηθεί από την ηγεσία του Εργατικού Κόμματος του Η.Β., μετά την ήττα του κόμματος στις γενικές εκλογές του 2019. Διήρκεσε την περίοδο 24 Φεβρουαρίου - 4 Απριλίου 2020. Νικητής αναδείχθηκε ο Σερ Κιρ Στάρμερ ο οποίος συγκέντρωσε το 56,2% των ψήφων στον πρώτο γύρο. Η εκλογή αρχηγού διεξήχθη παράλληλα με τις εκλογές για τη θέση του υπαρχηγού του Εργατικού Κόμματος.